open-index/open-wikipedia-markdown huggingface dataset:
Calvin Klein

**Calvin Klein** (* 19. november 1942, New York) je americký módny návrhár. Pochádza z rodiny ukrajinského  emigranta.

Je známy ako minimalista a majster farieb, taktiež preslávený svojimi provokatívnymi návrhmi. V roku 1968 založil s priateľom Barrym Schwartzom spoločnosť Calvin Klein. V 70. a 80. rokoch sa firma špecializovala na džínsové odevy. V roku 1979 vyvolala škandál, keď sa herečka Brooke Shieldsová na plagátoch ukázala iba v jedinom kuse oblečenia – rifliach Calvin Klein. Kolekciu elastickej spodnej bielizne CK predvádzala v roku 1992 modelka Kate Mossová. Modely CK sú unisex – jeho tričká i džínsy môžu nosiť muži aj ženy.

Calvin Klein predal v roku 2005 svoju spoločnosť koncernu *Phillips-VanHeusen* za 430 miliónov dolárov. Získané peniaze plánuje využiť pre expanziu na európsky a ázijský trh.

## Iné projekty

 

Kategória:Módni návrhári USA
Kategória:Podnikatelia USA
Kategória:Osobnosti z Bronxu
Leonid Ivanovič Popov

**Leonid Ivanovič Popov** (; ; * 31. august 1945, Alexandrija) je bývalý sovietsky kozmonaut ukrajinského pôvodu. V roku 1980 bol veliteľom kozmickej lode Sojuz 35 (dlhodo­bý pobyt v kozmickej stanici Saľut 6), roku 1981 velil Sojuzu 40 (ďalší pobyt v Saľute 6) a roku 1982 velil Sojuzu T7 (pobyt v Saľute 7).  

Kategória:Narodenia v 1945
Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Kategória:Ruské osobnosti ukrajinského pôvodu
Adrian Smith

**Adrian Frederick Smith** (* 27. február 1957, Hackney, Londýn) je gitarista skupiny Iron Maiden. V niektorých skladbách Smith spieva a niektoré tiež zložil. Od roku 1981 je členom skupiny, keď nahradil gitaristu Dennisa Strattona pri nahrávaní albumu Killers. V roku 1990 sa rozhodol opustiť skupinu a vydať sa na sólovú dráhu, no od nahrávania albumu *[[Brave New World]]* je späť.

Adrian je autorom piesní ako „Wasted Years“, „Stranger In a Strange Land“ a spoluautorom hitov ako „2 Minutes to Midnight“, „The Wicker Man“ alebo „Different World“. Jeho sóla v piesňach „The Number of the Beast“, „Revelations“ či „Powerslave“ patria k hudobnej špičke.

Hral aj v skupinách Urchin, The Entire Population of Hackney, ASAP, The Untouchables a Psycho Motel. Urchin bol názov jeho prvej skupiny, ktorú založil spolu s ďalším neskorším členom Iron Maiden Daveom Murraym.

V rokoch 1997 až 1999 hral na sólových albumoch Brucea Dickinsona.

Adrian má ženu Nathalie a tri deti.

Kategória:Narodenia v 1957
Kategória:Iron Maiden
Sitkom

**Sitkom** alebo **situačná komédia** (z angl. *situation comedy*, skr. *sitcom*) je komediálny žáner, obyčajne využívaný v televíznom zábavnom priemysle.

## Vznik a vývoj žánru
Ide o špecifický druh komédie, ktorý vznikol v dvadsiatych rokoch 20. storočia v rozhlase, neskôr spopularizovaný v televízii. Vtipné dejové zápletky sa odohrávajú väčšinou v každodennom prostredí (domov, pracovisko, bar), pričom počet scén v rámci jednotlivých epizód je obyčajne obmedzený. Dej sitkomu je plný vtipných dialógov a sústreďuje sa na rôzne problémy.

Okrem iného sa tiež vyznačuje minimálnym počtom hlavných postáv (napr. v americkom seriáli *[[Priatelia (seriál)|Priatelia]]* je ich šesť, v britskej *[[Partička IT (seriál)|Partičke IT]]* iba tri, zatiaľ čo v domácich *[[Susedia (seriál)|Susedoch]]* päť). Súčasťou sitkomu je i inštrumentálny smiech publika, tento však nie je nevyhnutnou podmienkou tohto žánru; ako taký má skôr dokresľovať humorné okamihy.

## Príklady
* *[[Teória veľkého tresku (seriál)|Teória veľkého tresku]]*
* *[[Priatelia (seriál)|Priatelia]]*
* *[[Frasier]]*
* *[[M*A*S*H]]*
* *[[Červený trpaslík (seriál)|Červený trpaslík]]*
* *[[Partička IT]]*
* *[[Ženatý so záväzkami]]*
* *[[Ako som spoznal vašu mamu]]*
* *[[Krok za krokom]]*
* Susedia

Kategória:Žánre
Parafráza (literatúra)

**Parafráza** je voľné prerozprávanie; voľné spracovanie cudzej predlohy – vyjadrenie rovnakého deja, myšlienky alebo motívu iným spôsobom. Nevyskytuje sa v odbornom štýle.

## Zdroj
* Učebnica SJ pre 1. ročník stredných škôl, autorky: M. Caltíková, Z. Lorencová, A. Polakovičová, Ľ. Štarková; vydavateľstvo OrbisPictusIstropolitana: Bratislava 2006

Kategória:Literárne pojmy
Jon Lord

**Jon Lord** narodený ako **Jonathan „Jon” Douglas Lord** (* 9. jún 1941, Leicester – † 16. júl 2012, Londýn) bol britský hráč na klavír a Hammond organ. Bol členom Deep Purple, Whitesnake, Paice Ashton & Lord, The Artwoods a Flower Pot Men. Jeho štýl bol charakteristický kombinovaním klasickej a rockovej hudby. V roku 1968 spoluzaložil kapelu Deep Purple. Jon Lord a Ian Paice boli stálymi členmi po 34 rokov, Jon Lord potom v roku 2002 kapelu opustil a nahradil ho Don Airey. Bol členom superskupiny WhoCares.

## Diskografia
### So skupinou Deep Purple
**[[Shades of Deep Purple]]* (1968)
**[[The Book of Taliesyn]]* (1968)
**[[Deep Purple (album)|Deep Purple]]* (1969)
**[[Concerto for Group and Orchestra]]* (1969)
**[[Deep Purple in Rock]]* (1970)
**[[Fireball (album)|Fireball]]* (1971)
**[[Machine Head (album)|Machine Head]]* (1972)
**[[Made in Japan]]* (1972)
**[[Who Do We Think We Are]]* (1973)
**[[Burn]]* (1974)
**[[Stormbringer]]* (1974)
**[[Come Taste the Band]]* (1975)
**[[Perfect Strangers]]* (1984)
**[[The House of Blue Light]]* (1987)
**[[Nobody's Perfect (album)|Nobody's Perfect]]* (1988)
**[[Slaves & Masters]]* (1990)
**[[The Battle Rages On]]* (1993)
**[[Come Hell or High Water]]* (1994)
**[[Purpendicular]]* (1996)
**[[Abandon (album)|Abandon]]* (1998)
**[[In Concert with the London Symphonic Orchestra]]* (1999)

### Sólové projekty
**[[Gemini Suite]]* (1971)
**Windows* (1974)
**[[Sarabande]]* (1976)
**Before I Forget* (1982)
**Country Diary of an Edwardian Lady* (1984)
**[[Pictured Within]]* (1998)
**Beyond The Notes* (2004)
**Durham Concerto* (2008)
**Boom of the Tingling Strings & Disguises* (2008)
**To Notice Such Things* (2010)

### So skupinou Whitesnake
**[[Trouble (Whitesnake album)|Trouble]]* (1978)
**[[Lovehunter]]* (1979)
**[[Ready an' Willing]]* (1980)
**[[Live...In the Heart of the City]]* (1981)
**[[Come an' Get It]]* (1981)
**[[Saints & Sinners (Whitesnake album)|Saints & Sinners]]* (1982)
**[[Slide It In]]* (1984)
**[[The Early Whitesnake]]* (2004)

### S The Hoochie Coochie Men
* *Live at the Basement*  (2003) 
* *Danger. White Men Dancing* (2007)

### S Grahamom Bonnetom
**Line Up* (1981)

### Ďalšie projekty
**Art Gallery* (1966, s The Artwoods)
**[[Concerto for Group and Orchestra]]* (1969, s Deep Purple)
**[[Gemini Suite Live]]* (1970, ws Deep Purple)
**The Last Rebel* (1971, film s Tony Ashton)
**Windows* (1974, s Eberhard Schoener)
**First of the Big Bands* (1974, s Tony Ashton)
**Malice in Wonderland* (1977, s  PAL)
**The Country Diary Of An Edwardian Lady* (1984, s Alfred Ralston)
**From Darkness To Light* (2000, not released)
**Calling The Wild* (2000, film score, not released)
**Air on a Blue String* (2008, not released)

## Referencie


## Iné projekty

## Externé odkazy

* oficiálna stránka

Kategória:Deep Purple
Kategória:Whitesnake
Kategória:Anglickí rockoví klaviristi
Kategória:Anglickí rockoví klávesisti
Kategória:Anglickí rockoví organisti
Kategória:Osobnosti z Leicesteru
Kategória:Úmrtia na rakovinu pankreasu
Roger Glover

**Roger David Glover** (* 30. november 1945, Brecon, Wales) je waleský hudobník a hudobný producent, známy ako skladateľ a hráč na basovú gitaru v skupine Deep Purple.

K Deep Purple sa pripojil roku 1969. Po štyroch rokoch, kedy skupina nahrala najznámejšie albumy ako napr. *[[Deep Purple in Rock|In Rock]]* alebo *[[Machine Head (album)|Machine Head]]*, opustil Deep Purple a stal sa hudobným producentom skupín ako Judas Priest, Nazareth a Elf. Vydal aj dva sólové albumy, *[[Butterfly Ball]]* v roku 1974 a *[[Elements]]* v roku 1978. Podieľal sa na piatich albumoch skupiny Rainbow. V roku 1984 nahral ďalší sólový album *[[Mask]]* a ešte toho roku sa pripojil k obnoveným Deep Purple, kde pôsobí dodnes.

## Diskografia
### Sólové projekty
* *[[Butterfly Ball]]* (1974)
* *[[Elements (album)|Elements]]* (1978)
* *[[The Mask (album)|The Mask]]* (1984)
* *[[Snapshot (album)|Snapshot]]* (2002)
* *[[Close-Up (album)|Close-Up]]* (2008)
* *[[If Life Was Easy]]* (2011)

### So skupinou Deep Purple
**[[Concerto for Group and Orchestra]]* (1969)
**[[Deep Purple in Rock]]* (1970)
**[[Fireball (album)|Fireball]]* (1971)
**[[Machine Head (album)|Machine Head]]* (1972)
**[[Made in Japan]]* (1972)
**[[Who Do We Think We Are]]* (1973)
**[[Perfect Strangers]]* (1984)
**[[The House of Blue Light]]* (1987)
**[[Slaves & Masters]]* (1990)
**[[The Battle Rages On]]* (1993)
**[[Purpendicular]]* (1996)
**[[Abandon (album)|Abandon]]* (1998)
**[[Bananas (album)|Bananas]]* (2003)
**[[Rapture of the Deep]]* (2005)
* *[[Now What?!]]* (2013)

### So skupinou Rainbow
**[[Down to Earth (album)|Down To Earth]]* (1979)
**[[Difficult to Cure]]* (1981)
**[[Jealous Lover EP]]* (1981)
**[[Straight Between the Eyes]]* (1982)
**[[Bent Out of Shape]]* (1983)
**[[Finyl Vinyl]]* (1986)

### Ako zoskupenie Gillan & Glover
**[[Accidentally on Purpose]]* (1988)

### S Episode Six

*Episode Six  – *[[The Complete Episode Six]]* (1994) 
*Episode Six  – *[[Cornflakes and Crazyfoam]]* (2001) 

### Ako hosťujúci hudobník
 
*Dan McCafferty  – *[[Dan McCafferty (album)|Dan McCafferty]]* (1975)
*Jon Lord  – *[[Gemini Suite Live|Gemini Suite]]* (1970)
*Ian Gillan Band  – *[[Child In Time (album)|Child In Time]]* (1976)
*Ian Gillan  – *[[Naked Thunder]]* (1997)
*Ian Gillan  – *[[Cherkazoo and Other Stories]]* (1999)
*Gov't Mule  – *[[The Deep End, Volume 1]]* (2001)
*Gov't Mule  – *[[The Deepest End, Live In Concert]]* (2003)

### Ako producent
*Nazareth  – *[[Razamanaz]]* (1973), *[[Loud 'n' Proud]]* (1974), *[[Rampant]]* (1974)
*Strapps  – *Strapps* (1976)
*Rory Gallagher –  *[[Calling Card]]* (1976)
*Judas Priest – *[[Sin After Sin]]* (1977)
*Michael Schenker Group – *[[The Michael Schenker Group]]* (1980)
*Pretty Maids – *Jump The Gun* (1990)
*Dream Theater - *Made In Japan* (live cover of the Deep Purple album)(2006)

## Iné projekty
 

Kategória:Deep Purple
Literárny podsystém

**Literárny podsystém** alebo **podsystém literatúry** je ucelená časť literárneho systému. 

Hlavné literárne podsystémy sú:
*populárna literatúra,
*dobrodružná literatúra,
*literatúra faktu,
*vedecko-fantastická literatúra,
*literatúra pre deti a mládež,
*slovesný folklór.

Kategória:Literatúra
Sojuz 12

**Sojuz 12** () bol sovietsky pilotovaný kozmický let v rámci programu Sojuz. Išlo o skúšobný let prekonštruovanej lode Sojuz, ktorá mala poskytnúť väčšiu bezpečnosť posádky po tragédii Sojuzu 11. Kapacita kabíny bola znížená z troch kozmonautov na dvoch, aby umožnila nosenie skafandrov počas štartov, návratov a potenciálne nebezpečných manévrov ako, napríklad spájanie lodí.

Kozmonauti Vasilij Lazarev a Oleg Makarov mali zhodnotiť konštrukciu, ktorá sa ukázala ako úspešná a spôsobilá.

## Posádka
*  Vasilij Lazarev (1), veliteľ
*  Oleg Makarov (1), palubný inžinier

### Záložná posádka
*  Alexej Gubarev, veliteľ 
*  Georgij Grečko, palubný inžinier

### Rezervná posádka
*  Piotr Klimuk, veliteľ
*  Vitalij Sevastianov, palubný inžinier

## Priebeh letu
Kozmická loď Sojuz 12 odštartovala z Bajkonuru dňa 27. septembra 1973 o 12:18:16 svetového času (UTC). Bola 46 kozmickou loďou s posádkou vyslanou z našej planéty. Sojuz 12 bol úspešne navedený na obežnú dráhu vo výške 193 – 248,6 km nad Zemou. Obaja kozmonauti sa na obežnej dráhe venovali preverovaniu palubných systémov a riadenia. Používali volací znak „Ural“. Okrem toho uskutočnili množstvo spektrografických meraní zemskej atmosféry a skúšali prístroje pripravované pre sovietsko-americký let Apollo-Sojuz. Počas piateho obehu dosiahli vtedy najvyššiu dráhu sovietskych kozmických lodí, a to 306 až 348 km nad Zemou. Pristáli v kabíne návratového modulu na padákoch dňa 29. septembra 1973 o 11:33:48 UTC, približne 97 km juhovýchodne od mesta Džezkazgan v Kazachstane. Absolvovali celkovo 31 obletov Zeme. Celá misia bola hodnotená ako úspešná.

## Parametre misie
* **[[Hmotnosť]]:** 6 720 kg
* **[[Apsida (astronómia)|Perigeum]]:** 193 km
* **[[Apsida (astronómia)|Apogeum]]:** 248,6 km
* **[[Uhol sklonu dráhy|Sklon]]:** 51,61°
* **[[Obežná doba (astronómia)|Perióda]]:** 88,64 minút

## Referencie

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1973
Expedícia

**Expedícia** alebo **expedovanie** je vypravenie, odosielanie či rozoslanie (najmä pošty, tlače, spisov, tovaru, zásielok).

**Expedícia** môže byť:
*výprava skupiny ľudí, spravidla s vedeckým poslaním a na vzdialené miesto, pozri výprava
*oddelenie/miestnosť, z ktorého/-ej sa vykonáva expedovanie
Exoštúdia

**Exoštúdia** alebo **rozprávková štúdia** je v šachu exoproblém, v ktorom cieľom bieleho je výhra alebo remíza, a cieľ čierneho je protichodný.

## Externé odkazy
* 

Kategória:Kompozičný šach
Retardér

**Retardér** alebo **spomaľovač** môže byť:
*v chémii: spomaľovač chemickej reakcie, pozri retardér (chémia)
*v doprave: mechanická prekážka na vozovke nútiaca vodičov spomaliť rýchlosť, synonymum: ležiaci policajt, spomaľovač, pozri spomaľovací prah
* vo vozidlách: prevádzková odľahčovacia brzda, pozri retardér (brzda)
Inhibítor

**Inhibítor** môže byť:
*všeobecne: látka/faktor/dej spomaľujúca, tlmiaca alebo prerušujúca určitú činnosť
*vo farmakológii: tlmič (farmakológia)
*v chémii: látka výrazne spomaľujúca alebo zastavujúca reakciu, pozri inhibítor (chémia)
*v biochémii: zlúčenina brzdiaca aktivitu enzýmov, pozri inhibítor (biochémia)
*v ekológii: organizmus, jeho splodiny alebo jav negatívne ovplyvňujúci rast iného organizmu alebo brzdiaci či zastavujúci iný ekologický proces, synonymum: brzdič, brzdiaci faktor, pozri inhibítor (ekológia)
*v genetike: gén potláčajúci účinnosť iného génu, pozri inhibítor (genetika)
*v psychológii: faktor dávajúci popud na istú činnosť, pozri inhibítor (psychológia)
*skrátene: inhibítor korózie
Retardér (chémia)

**Retardér** alebo **spomaľovač (chemických reakcií)** je chemická látka, ktorá spomaľuje chemické a fyziologické procesy. Ak reakciu úplne alebo takmer zastavuje nazýva sa inhibítor.

Kategória:Chemické reakcie
Spomaľovač

**Spomaľovač** môže byť:
*prostriedok na spomalenie niečoho
*retardér
*inhibítor (ako spomaľujúci faktor/látka)
Literárny systém

**Literárny systém** je sústava všetkých jednotlivých literárnych diel. Podstatu literárneho systému tvorí umelecká literatúra s najvyššími estetickými aj umeleckými hodnotami. Podobný je pojem literatúra.

## Pozri aj
*Literatúra
*Literárny podsystém

Kategória:Literatúra
Sojuz 4

**Sojuz 4** () bol sovietsky pilotovaný kozmický let v rámci programu Sojuz. Sojuz 4 vyštartoval 14. januára 1969 s kozmonautom Vladimirom Šatalovom na palube. Cieľom misie bolo spojenie lode so Sojuzom 5, následný presun dvoch členov posádky z lode a návrat na Zem. Predchádzajúce tri lety lode Sojuz sa mali pokúsiť uskutočniť toto spojenie, ale všetky zlyhali pre rozličné dôvody.

## Posádka
*  Vladimir Šatalov (1), veliteľ

### Iba pristávali
*  Alexej Jelisejev (1), palubný inžinier
*  Jevgenij Chrunov (1), inžinier-výskumník
  

### Záložná posádka
*  Georgij Šonin, veliteľ

#### Kozmonauti na pristátie
*  Viktor Gorbatko, palubný inžinier
*  Valerij Kubasov, inžinier-výskumník

### Rezervná posádka
*  Georgij Dobrovoľskij, veliteľ

#### Kozmonauti na pristátie
*  Vladislav Volkov, palubný inžinier
*  Piotr Kolodin, inžinier-výskumník 

## Priebeh letu
thumb|left|Model spojených kozmických lodí Sojuz 4 a Sojuz 5

Loď odštartovala dňa 14. januára 1969 z kozmodrómu Bajkonur. Pri štarte bol na palube iba kozmonaut Vladimir Šatalov.

Po dvoch dňoch letu sa lodi Sojuz 4 podarilo spojiť s ďalšou sovietskou kozmickou loďou Sojuz 5, ktorá štartovala o deň neskôr. Spojenie trvalo viac ako 4 hodiny a počas neho k Šatalovovi z druhej lode prestúpili kozmonauti Jelisejev a Chrunov a na druhý deň, 17. januára 1969, ráno celá trojica pristála s kabínou na padáku na území Sovietskeho zväzu neďaleko mesta Karaganda v Kazašskej SSR. Volací znak posádky Sojuzu 4 bol „Amur“, pre posádku lode Sojuz 5, s ktorým sa mali spojiť bol „Bajkal“. Toto odkazovalo na projekt Transsibírskej magistrály nazvaný Bajkalsko-amurská magistrála, ktorý bol v tom čase v štádiu výstavby. Preto úspešný let znamenal povzbudenie pracovníkov na projekte. Sojuz 4 strávil na obežnej dráhe takmer 72 hodín a Zem obletel 48-krát. Sojuz 5 riadený Borisom Volynovom pristál o deň neskôr.

### Výstupy do otvoreného vesmíru
* *[[Alexej Stanislavovič Jelisejev|Jelisejev]]* a *[[Jevgenij Vasilievič Chrunov|Chrunov]]* 
** Začiatok: 16. január 1969, 12:43:00 UTC
** Koniec: 16. január, 13:15 UTC
** Trvanie: 37 minút

## Iné projekty

## Externé odkazy
* Sojuz 4 na stránkach spacefacts.de 
* Sojuz 4 v Malej encyklopédii kozmonautiky 

## Zdroj
* CODR, Milan. *Sto hvězdných kapitánů*. 1. vyd. Praha : Práce, 1982. 480 s. ISBN 24-033-82.

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1969
Derek Walcott

**Derek Alton Walcott** (* 23. január 1930, Castries, Svätá Lucia – † 17. marec 2017, Cap Estate, Gros-Islet)  bol svätolucijský spisovateľ, dramatik a básnik, nositeľ Nobelovej ceny za rok 1992.

## Životopis
Jeho pôvod je čiastočne anglický, holandský a domorodý. Študoval na univerzite West Indies na Jamajke. Vyučoval na školách vo Svätej Lucii, Grenade a prispieval do tlače na Jamajke a Trinidade. Svoju dramatickú tvorbu začal na Svätej Lucii v roku 1950 a v rokoch 19581959 študoval divadlo v New Yorku. Žil striedavo v Trinidade a USA, kde časť roku prednášal na Bostonskej univerzite.

Známym sa stal hlavne pre svoju poetickú tvorbu, jeho najznámejšim dielom je epická báseň *Omeros*, ktorá čerpá z Homéra.

## Referencie


## Iné projekty

Kategória:Spisovatelia Svätej Lucie
Kategória:Nositelia Nobelovej ceny za literatúru
Leonid Denisovič Kizim

**Leonid Denisovič Kizim** (; ; * 5. august 1941, Krasnyj Lyman – † 14. jún 2010, Moskva) bol sovietsky kozmonaut ukrajinského pôvodu. V roku 1980 bol veliteľom kozmickej lode Sojuz T-3, s ktorou sa dostal na orbitálnu stanicu Saľut 6, v roku 1984 velil Sojuzu T-10 a zúčastnil sa dlhodobého pobytu na orbitálnej stanici Saľut 7 a v roku 1986 velil Sojuzu T-15, prvej expedícii na stanicu Mir. 

## Životopis
Už ako chlapec bol očarený lietadlami, bol odhodlaný stať sa letcom a venoval sa leteckému modelárstva. Mal dobrý školský prospech a v siedmej triede si podal prihlášku do Vorošilovskej špeciálnej školy vojenského letectva. Vzápätí potom bola zrušená, podal teda prihlášku na inú podobnú a v roku 1959 bol na druhýkrát prijatý na Černigovské vojenské letecké učilište. Študoval všetko čo mohol o kozmonautike. V roku 1965 sa dostal do Hviezdneho mestečka, kde bol prijatý do oddielu kozmonautov. Celých 15 rokov bol len náhradníkom, členom sprievodných skupín, až v roku 1980 bol aj on na štarte v Bajkonure.

## Lety do vesmíru
Spolu s Leonidom Kizimom v Sojuze T-3 v roku 1980 leteli Oleg Makarov a Gennadij Strekalov. Cieľom letu bola orbitálna stanica Saľut 6, tu strávili 14 dní plnením zadaných úloh. Deň pred návratom sa od stanice odpojila aj nákladná loď Progress 11. Pristáli ako všetky Sojuzy v kabíne na padákoch v Kazachstane..

O štyri roky neskôr absolvoval dlhodobý let so Sojuzom T-10 na novšiu stanicu Saľut 7 ako člen jej tretej základnej posádky. Vtedy to bol svetový rekord v dĺžke letu, navyše okorenený faktom, že v čase letu sa Leonid Kizim stal otcom dcéry Tatiany. Bolo to prvýkrát, kedy sa narodilo dieťa, keď bol otec na obežnej dráhe. Počas letu prijali množstvo nákladných lodí Progress aj niekoľko ďalších Sojuzov s kozmonautmi.

V roku 1986 letel do vesmíru po tretíkrát. Na kozmickej lodi Sojuz T-15 odštartoval s Vladimirom Soloviovom k novej orbitálnej stanici Mir, kde obaja kozmonauti pracovali ako prvá stála posádka. Počas pobytu sa uskutočnil aj historicky prvý prelet medzi kozmickými stanicami. Obaja kozmonauti 5. mája 1986 v Sojuze T-15 preleteli z Miru k neobývanej vesmírnej stanici Saľut 7. Tu pracovali 50 dní a potom sa vrátili späť na Mir. Misia bola úspešne zakončená 16. júla 1986 pristátím v Kazachstane.

Počas troch letov strávil vo vesmíre viac ako rok života.

* Sojuz T-3 (27. november 1980 - 10. december 1980)
* Sojuz T-10, Sojuz T-11 (8. február 1984 - 2. október 1984)
* Sojuz T-15 (13. marec 1986 - 16. júl 1986)

### Po letoch
Postupne v armáde povýšil, v roku 1995 dosiahol hodnosť generál-plukovník. V roku 1996 bol vymenovaný za veliteľa Možajského vojenskej vesmírnej akadémie v Petrohrade.

## Referencie

## Zdroj

Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Kategória:Držitelia Radu Priateľstva
Kategória:Ruské osobnosti ukrajinského pôvodu
Kenzaburó Óe

**Kenzaburó Óe** (; * 31. január 1935, Učiko, Japonsko – † 3. marec 2023) bol japonský spisovateľ. V roku 1994 získal Nobelovu cenu za literatúru.

Pochádzal z bohatej rodiny, ktorá stratila väčšinu majetku v povojnových reformách. V roku 1954 nastúpil na Tokijskú univerzitu. Už počas štúdia bol označovaný za najsľubnejšieho spisovateľa od čias Mishima Yukia. Prvýkrát si vyslúžil pozornosť spisovateľskej verejnosti dielom *Shisha no ogori* 1957.

## Dielo

## Ocenenia
* 1958 – cena Akutagawa za *Memushiri kouchi*
* 1967 – cena Tanizaki
* 1994 – Nobelova cena za literatúru

## Referencie

## Iné projekty

## Externé odkazy
* Biografia a dielo

Kategória:Japonskí spisovatelia
Kategória:Nositelia Nobelovej ceny za literatúru
Kategória:Japonskí nositelia Nobelovej ceny
Kategória:Nositelia Radu čestnej légie
Kategória:Vyučujúci na Princeton University
Kategória:Absolventi Tokijskej univerzity
Gennadij Michajlovič Strekalov

**Gennadij Michajlovič Strekalov** (; * 26. október 1940, Mytišči – † 25. december 2004, Moskva) bol ruský kozmonaut. Roku 1980 sa zúčastnil na lete kozmickej lode Sojuz T-3 (pobyt v orbitálnej stanici Saľut 6), roku 1983 na lete Sojuzu T-8 a roku 1984 na lete Sojuzu T-11 s pobytom v Saľute 7 (sovietsko-indický program).  

Od 1. augusta do 10. decembra 1990 uskutočnil svoj štvrtý let ako letový inžinier siedmej základnej posádky stanice Mir. Od 3. októbra do 4. novembra 1994 letel ako letový inžinier misií Sojuz TM-21 / Mir EO-18 / STS-71.

Kategória:Narodenia v 1940
Kategória:Úmrtia v 2004
Kategória:Sovietski kozmonauti
Kategória:Ruskí kozmonauti
Kategória:Hrdinovia Sovietskeho zväzu
Štátny znak Bulharska

thumb|250px|Štátny znak Bulharska

**Štátny znak Bulharskej republiky** bol schválený Národnou radou Bulharskej republiky v roku 1997. Je to prvý štátny znak republiky po páde komunistického režimu v krajine začiatkom 90. rokov 20. storočia. Detaily štátneho znaku boli pôvodom mnohých ostrých sporov politických strán.

## Symbolika štátneho znaku
Štátny znak Bulharskej republiky je určený zákonom, podľa ktorého je to štátny symbol vyjadrujúci nezávislosť a suverenitu bulharského národa a štátu.

Štátny znak Bulharskej republiky tvorí vztýčený zlatý korunovaný lev na tmavočervenom poli vo forme štítu. Nad štítom sa nachádza veľká koruna s piatimi krížmi a samotným krížom nad korunou, ktorej prvotným obrazom sa stali koruny bulharských vládcov z druhého bulharského kniežatstva. Štít podopierajú dva zlaté levy, obrátení smerom k štítu z ľavej a pravej heraldickej strany. Stoja na dvoch prekrížených dubových vetvách s plodmi. Pod štítom sa nad prehodenou bielou stuhou cez kraje dubových vetiev, ohraničenou trikolórou farieb bulharskej zástavy zospodu a z vrchu, nachádza zlatý nápis V jednote je sila, ktorý je zároveň mottom Bulharskej republiky.

Tri levy predstavujú tri historické oblasti, ktoré patrili Bulharsku – Mýziu, Trácko a Macedónsko. Koruna nad štítom a lev na ňom pochádza z druhého bulharského kniežatstva (1185 – 1396). Táto koruna existovala už predtým, ako si Bulharsko podmanila Osmanská ríša.

## Symbolika štátneho znaku v rokoch 1947 – 1990
Štátny znak Bulharskej republiky sa od dnešnej podoby líšil iba tým, korunu nad štítom nahradila červená päťramenná hviezda, symbolizujúca komunizmus a neskôr pribudlo aj ozubené koleso, ktoré reprezentovalo industrializáciu krajiny. Tento štátny znak bol súčasťou bulharskej vlajky, ktorý však odtiaľ v roku 1990 kvôli komunistickým symbolom odstránili.

## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Bulharsko
Kategória:Bulharsko
Fair use

**Fair use** (po anglicky; v slovenčine približne *rozumné*, *čestné*, *spravodlivé* či *patričné používanie*) je ustanovenie americkej legislatívy autorského práva, ktoré dovoľuje aj bez súhlasu držiteľa autorských práv niektoré využitia chráneného diela, ak spĺňajú isté špecifické podmienky. Mimo Spojených štátov existuje podobné ustanovenie napr. v Spojenom kráľovstve, kde sa označuje termínom *[[fair dealing]]*.

Podľa ustanovení fair use je povolené využitie chráneného diela za účelom kritiky, komentára, paródie, novinárskeho spravodajstva, výuky, výskumu a pod. Aby sa použitie kvalifikovalo ako fair use, je potrebné zvážiť niektoré hľadiská:
# účel a povahu použitia, vrátane zváženia, či použitie má ziskovú povahu, či ide o neziskové vzdelávacie účely
# druh chráneného diela,
# množstvo a mieru použitej časti diela v pomere k dielu ako celku
# vplyv použitia na potenciálny trh alebo hodnotu chráneného diela.

## Fair use v iných krajinách
V medzinárodnom chápaní autorského práva, ktoré je definované v Bernskej dohode (článok 9, odsek 2) sa jednotlivým štátom umožňuje obmedziť výhradné práva autora, s podmienkou, že sa takto autor obmedzuje len vo zvláštnych prípadoch, tieto obmedzenia nenarušujú normálne využívanie diela a nespôsobujú autorovým oprávneným záujmom neospravedlniteľnú ujmu (tzv. trojstupňový test). Bernská dohoda tiež výslovne v článku 10 dovoľuje citáciu zverejnených diel a využívanie autorských diel na vzdelávacie účely, ak je to v súlade s *poctivými zvyklosťami* (v angličtine *fair practice*).

## Fair use a Slovensko
Slovenské zákony fair use nepoznajú a tento pojem nepoužívajú. Citáciu pozná slovenský autorský zákon 618/2003 Z.z. v znení neskorších predpisov. Tento zákon a celá jeho koncepcia je k citovaniu veľmi tvrdá, čo je najviditeľnejšie na § 25., ktorý hovorí: *Bez súhlasu autora možno použiť krátku časť zverejneného diela vo forme citácie v inom diele len na účel recenzie alebo kritiky tohto zverejneného diela alebo na vyučovacie účely, vedeckovýskumné účely alebo umelecké účely. Takéto použitie musí byť v súlade so zvyklosťami a jeho rozsah nesmie presiahnuť rámec odôvodnený účelom citácie. Pri citácii sa musí uviesť meno autora alebo jeho pseudonym, ak nejde o anonymné dielo, alebo meno osoby, pod ktorej menom sa dielo uvádza na verejnosti, ako aj názov diela a prameň. Za takéto použitie nevzniká povinnosť uhradiť autorovi odmenu.*

## Referencie


## Pozri aj
* Sloboda panorámy

Kategória:Autorské právo
Nokia 6280

right|thumb|Nokia 6280 v otvorenom stave
right|thumb|Nokia 6280 v otvorenom stave
right|thumb|Nokia 6280 v zatvorenom stave

**Nokia 6280** je 3G mobilný telefón od spoločnosti Nokia. Je to 3G sestra 2G modelu Nokia 6270. Má dve kamery, zadnú dvojmegapixelovú s 8-násobným digitálnym priblížením s bleskom a prednú VGA pre videohovory. Má rozšíriteľnú pamäť pomocou pamäťových kariet miniSD. Používa mobilnú platformu série 40 a môže byť zamknutá pomocou zamkíňacieho mechanizmu base band 5. Je k dispozícii v 5 farbách, čiernej, slivkovej, oranžovej a striebornej.

Je trochu väčší ako 2G verzia, Nokia 6270, má rozmery 100 x 46 x 21 mm a hmotnosť 115 g.

## Video
Dokáže prehrávať MPEG-4 videosúbory a súbory pre iPod. AVI súbory môžu byť prekonvertované pomocou softvéru iSquint pre Macintosh alebo Videora pre PC. Počas prehrávania sa zvykne zastaviť zvuk po 20 minútach. Na vyriešenie tohto problému je možné rozdeliť mp4 súbory na viac častí pomocou programu MP4Box a YAMB.

## Aktualizácia firmvéru
Bolo vydaných mnoho verzíí firmvéru, ktoré opravujú chyby prechádzajúcich verzií. Pôvodná verzia zvykla spadnúť bez varovania. Existuje aj problém s tichým režimom telefónu. Nová verzia vyriešila niektoré chyby a pridala novú funkcionalitu prehrávača hudby a možnosť pre stereo bluetooth. Novšie verzie firmvéru sú podobné verzii z Nokia 6288. Novú verzie firmvéru nie je možné nahrať priamo používateľom, ale treba telefón zobrať k predajcovi. Nokia ponúka možnosť záručnej výmeny firmvéru, ak sa používateľ sťažuje na problémy s telefónom. Posledná verzia je 6.84.

## Špecifikácie

## Referencie
* Nokia 6280 fórum 

## Zdroje
* 

## Iné projekty

## Externé odkazy
* Nokia 6280
* Nokia 6280 v Múzeu Mobilov 

6280
Seamus Heaney

** Seamus Justin Heaney** (* 13. apríl 1939, Castledawson, Severné Írsko, Spojené kráľovstvo – † 30. august 2013, Toome) bol írsky básnik, spisovateľ a prekladateľ z poľštiny. Je nositeľom Nobelovej ceny za literatúru za rok 1995. Jeho dielo je známe opismi írskeho vidieckeho života a udalostí z írskej histórie, ako aj zmienkami z írskych mýtov. 

Po ukončení Queen's University vyučoval rok na strednej škole a neskôr prednášal na univerzitách v Belfaste a Dubline. V roku 1982 začal čiastočne vyučovať na Harvardovej univerzite, v rokoch 1989 - 1993 vyučoval aj na Oxfordskej univerzite.

## Referencie

 
## Iné projekty
 

Kategória:Írski spisovatelia
Kategória:Nositelia Nobelovej ceny za literatúru
Kategória:Absolventi vysokých škôl v Írsku
Kategória:Vyučujúci na Harvard University
Kategória:Írski nositelia Nobelovej ceny
Michael Collins

**Michael Collins** môže byť:

* Michael Collins (írsky líder) (1890–1922), írsky politik, jeden zo zakladateľov IRA
* Michael Collins (astronaut) (1930–2021), americký astronaut
* Michael Collins (futbalista), írsky futbalista
…

Collins, Michael
Bernská dohoda o ochrane literárnych a umeleckých diel

**Bernský dohovor o ochrane literárnych a umeleckých diel** je medzinárodná zmluva uzavretá roku 1886 vo švajčiarskom Berne, ktorá zaistila medzinárodný význam autorských práv. Pred uzavretím tejto dohody bežne štáty neuznávali autorské práva cudzích štátnych príslušníkov. Dohoda zaistila jednotný minimálny základ pre ochranu týchto práv vo všetkých štátoch, ktoré dohodu podpísali.

Bernská dohoda bola mnohokrát doplnená a upravená: 1908 (Berlín), 1928 (Rím), 1948 (Brusel), 1967 (Štokholm) a 1971 (Paríž). Slovenská republika sa zúčastňuje Dohovoru od roku 1921 a parížskym znením je viazaná od 11. apríla 1980. 

Od roku 1967 sa jej správou zaoberá Svetová organizácia duševného vlastníctva (WIPO).

## Obsah
Ide o tradičný autorskoprávny dohovor, ktorý určuje členským štátom povinnosť ochrany autorského práva aspoň na minimálnej úrovni zakotvenej v dohovore. Zároveň obsahuje výhrady v prospech národných úprav pre oblasti výslovne uvedené v dohovore, napr. výnimky z výlučného práva autora, rozsah pôsobnosti autorského zákona na diela úžitkového umenia, zásadu teritoriality, podľa ktorej sa ochrana práv duševného vlastníctva riadi právnou úpravou štátu, kde sa ochrana uplatňuje. Dohovor obsahuje aj pravidlo porovnávania trvania ochrany, podľa ktorého ochrana nepresiahne trvanie ustanovené v štáte pôvodu diela. Táto zásada však bola prelomená prijatím smernice Rady a Európskeho parlamentu č. 93/98/EHS. 

## Zdroj
Dôvodová správa k autorskému zákonu č. 618/2003 Z.z. 

## Externé odkazy
* Vyhláška 133/1980 

Kategória:Autorské právo
Kategória:Medzinárodné zmluvy
Franz Xaver Paul Rigler

**Franz Xaver Paul Rigler** (iné mená: **Franz Paul Rigler**, **František Pavol Rigler**; * 23. marec 1736, Viedeň – † 17. október 1796, Viedeň) bol hudobný skladateľ, hudobný pedagóg a klavirista a hudobný teoretik.

Asi od roku 1775 žil v Bratislave, kde založil v roku 1779 hudobnú školu. Medzi jej žiakov patril aj otec Franza Liszta, Adam Liszt.  V školskej reforme *[[Ratio educationis (1777)|Ratio educationis]]* (1777) zodpovedal za oblasť hudby. Je autorom učebnice *Anleitung zum Klavier* (1779), ktorá vyšla v prepracovanej podobe pod názvom *Anleitung zum Gesange* (1798). Bol teda autorom učebnice hudby a aj učebného plánu pre hudobné triedy, ktéoré mali v rámci školskej reformy fungovať pri akadémiách a pri univerzitách. Pri výuke hudby mal pomocníkov. Jedným z nich bol aj Henrich Klein, ktorý patril medzi priateľov komponistu Ludvika van Beethovena, druhým pomocníkom bol Ján Svoboda. Riglerovým žiakom bol aj Ján Nepomuk Hummel. V hudobnej škole sa vyučoval spev, aj zborový, a hra na klavír. Zo školského fondu boli zakúpené hudobné nástroje pre 25 žiakov, a každý rok sa z neho financovala aj ich oprava a údržba.

## Referencie

## Externé odkazy
* Scriptorium.sk 

Kategória:Rakúski hudobní skladatelia
Kategória:Rakúski hudobní pedagógovia
Kategória:Rakúski klaviristi
Kategória:Hudobní teoretici
Kategória:Osobnosti z Viedne
Zoznam pilotovaných vesmírnych letov, 1961 – 1969

:*Pre poznámky, súhrn a externé odkazy, pozri nadradený článok: *'Zoznam pilotovaných vesmírnych letov.**''

Toto je podrobný zoznam **pilotovaných vesmírnych letov od roku 1961 do 1969''', zahrňujúci lety sovietskych kozmických programov Vostok, Voschod a začiatok programu Sojuz, a amerických programov Mercury, Gemini a prvé lunárne misie programu Apollo.

Poznámka: V Spojených štátoch definícia vesmírneho letu vyžaduje výšku 50&nbsp;míľ (~80&nbsp;km) na rozdiel od definície podľa FAI, ktorá vyžaduje minimálnu výšku 100 km. V šesťdesiatych rokoch 20. storočia sa uskutočnilo 13 letov amerického raketového lietadla X-15, ktoré spĺňajú americké kritéria, ale iba dva, ktoré spĺňajú kritéria FAI. Tieto zoznamy zahŕňajú iba tieto dva lety, ostatné lety sú opísané v článku X-15.

* Červenou farbou sú označené lety, pri ktorých sa stala katastrofa so smrteľnými následkami pre posádku.
* Zelenou farbou sú označené suborbitálne lety.
* Sivou farbou sú označené lety na Mesiac.


Kategória:Zoznamy kozmických letov
Druhý list Solúnčanom

**Druhý list Solúnčanom** (iné názvy: **Druhý list apoštola Pavla Tesalonickým**, **Druhý list Tesaloničanom**, **Druhý list Solúnskym**; skratka *2 Sol* alebo *2Tes*) je kniha Nového zákona Biblie.

Autorstvo sa pripisuje Pavlovi okolo roku 50 po Kr., ktorý bol adresovaný do zboru v Solúne (Thessaloniki). Niektorí biblisti kvôli odlišnostiam medzi Prvým a Druhým listom Solúnčanom popierajú Pavlovo autorstvo listu avšak forma a obsah je v súlade s jeho ostatnými listami. Väčšina biblistov tvrdí že oba listy solúnčanom napísal Pavol. Iný zdroj uvádza: „Autorstvo a datácia 2. listu Solúnčanom sú ešte stále predmetom sporu. Zástanci Pavlovho autorstva musia napísanie datovať do blízkosti 1. listu Solúnčanom, pričom sa niekedy predpokladá obrátené poradie (2 Sol1 Sol). Pretože však ide o *deuteropavlovský list* vznikol 2. list Solúnčanom až po Pavlovej smrti.“ Pravdepodobne ku koncu 1. storočia.

## Obsah
Prvý list Solúnčanom, ktorý poslal Pavol si v zbore mylne vyložili. Pavol sa časom dozvedel o ich nesprávnom pochopení a očakávaní Kristovho príchodu, ako by mal nastať už v čo najkratšom čase. Preto v 2.liste opravuje názory Solúnčanov.

V 2.liste píše o predznakoch, určitých udalostiach, ktoré nastanú ešte pred druhým príchodom Ježiša Krista.

Ako znamenia pre druhým príchodom Ježiša Krista spomína odpadnutie od viery, príchod antikrista a jeho posadenie sa v chráme Božom, odstránenie toho, čo zadržiava jeho úplné zjavenie a napokon príchod Pána, ktorý antikrista zahubí.

Štruktúra listu je nasledujúca:
# Úvod listu s pozdravom
# Vyjadrenie starosti o Solúnčanov
# O Pánovom príchode
# Rôzne povzbudenia
# Záver

## Poznámky


## Referencie

## Literatúra
* 
* 
* 

## Iné projekty

## Externé odkazy
* Druhý list Solúnčanom, iný link  - rímskokatolícky preklad, obsahuje úvod s informáciami o liste
* 2. Tesalonickým  - evanjelický preklad

Kategória:Nový zákon
Kamnik

thumb|Kamnik
thumb|Poloha

**Kamnik** () je mesto a obec v Slovinsku. Obec zahŕňa arborétum Volčji potok, stálu výstavu kvetov a stromov pod neďalekými Kamnickými Alpami. Mesto Kamnik obsahuje stredoveké budovy pod hradom na vrchu. Stretávajú sa tu rieky Kamniška Bistrica a Nevljica. Obec má rozlohu 265,6 km², v meste žije 13-tisíc obyvateľov a v celej obci 26-tisíc.

## Iné projekty

## Externé odkazy
* Oficiálna stránka 

Kategória:Mestá v Slovinsku
Dirt Jumping

right|thumb|Typický bicykel na Dirt Jumping

**Dirt Jumping**, niekedy skrátené na DJ, je jedna z freeride disciplín horskej cyklistiky.

## Charakteristika
Koncepčne je cieľom tejto disciplíny jazda (resp. let) na skupinách skokov, kde sa počas letu snaží biker urobiť určité triky, spočívajúce v rôznych pohyboch telom alebo bicyklom. Tieto triky sú väčšinou dobre známe komunitám freeriderov. Najznámejšie sú pravdepodobne tieto:

* Table
* Whip
* No Hander
* No Footer
* Nothing
* Tailwhip
* Barspin
* Backflip
* 360
* Cancan
* Superman
* Tobogan
* Suicide

a mnoho iných.

Väčšina týchto trikov tiež obsahuje rôzne rozšírenia, ako napríklad dvojité urobenie triku (double backflip, 720, double tailwhip atd.) alebo nuansy v prevedení triku (napr. inverted table).

Pokročilí rideri sa tiež usilujú o tzv. combo, čiže kombináciu týchto (a mnoho iných) trikov počas jedného letu, napr. 360 tailwhip, backflip no hander, atď.

Najbližšia kategória Dirt Jumpingu je pravdepodobne MTB Street.

## Iné projekty

Kategória:Horská cyklistika
Maxwellovo-Boltzmanovo rozdelenie

**Maxwellovo-Boltzmanovo rozdelenie** alebo **Maxwellova-Boltzmanova štatistika** popisuje vlastnosti sústavy s podobnými vlastnosťami, ako má ideálny plyn.

Z makroskopického hľadiska je stav plynu charakterizovaný stavovými veličinami tlak, objem a teplota, ktoré navzájom súvisia podľa stavovej rovnice.

Z mikroskopického hľadiska je stav sústavy popísaný troma súradnicami polohy a troma súradnicami rýchlosti každej molekuly. Sústava s N molekulami je potom popísaná 3N súradnicami polohy a 3N súradnicami rýchlosti. Takto určený stav sa nazýva mikrostav. Mikrostav však nemôžeme bezprostredne pozorovať. Termodynamický stav sústavy určený veličinami tlak, objem a teplota nazývame makrostav. Každý makrostav možno realizovať rôznymi mikrostavmi. Počet mikrostavov, ktorými môže byť realizovaný makrostav je termodynamická pravdepodobnosť takéhoto stavu. Napríklad stav s rovnomerným rozdelením molekúl v celom objeme nádoby je najpravdepodobnejším rozdelením a zodpovedá mu najväčší počet mikrostavov.

Klasickú štatistickú fyziku molekulového plynu vypracovali Maxwell, Boltzman, ale aj iní. Vychádza z nasledujúcich predpokladov:
# Molekuly plynu sú nepatrné častice, riadiace sa zákonmi klasickej mechaniky. Energie molekúl i ostatné ich veličiny sa môžu meniť spojito od nuly do nekonečna.
# Molekuly plynu sú individuálne, možno ich navzájom odlíšiť. Výmena miest dvoch molekúl nachádzajúcich sa v rôznych stavoch vedie k prechodu z jedného mikrostavu k druhému.
# Všetky mikrostavy sústavy sú rovnako pravdepodobné.

Na základe týchto predpokladov s použitím počtu pravdepodobnosti možno určiť najpravdepodobnejšie rozdelenie molekúl podľa energií, rýchlostí, hybností,...

## Literatúra
* Vladimír Hajko, Juraj Daniel-Szabó: *Základy fyziky*. Bratislava: Veda, 1983

## Pozri aj
*Stredná kvadratická rýchlosť
*Kvadratický priemer

## Iné projekty

Kategória:Štatistická fyzika
Kategória:Eponymické termíny vo fyzike
Komediálna dráma

**Komediálna dráma** (dramedy) je žáner v televízii a filme, v ktorom je rovnaký, alebo aspoň približne rovnaký podiel humoru a vážneho obsahu.

## História
### Divadlo
Tradičné divadlo bolo vo svojich skorých časoch rozdelené na komédiu a tragédiu. Podľa týchto pomenovaní sa primárne určovalo, či bude mať príbeh šťastný koniec. Výraz dráma sa používal na označenie všetkých divadelných hier. Začiatkom 19. storočia, keď divadelní spisovatelia začali písať „jemnejšie“ hry, ktoré sa nekončili mnohonásobnými úmrtiami, výraz *dráma* za začal používať na definovanie hier, ktoré mali oproti komédiám vážnejšie témy, pričom komédie zostali veselé a väčšinou so šťastným koncom. Odvtedy tieto termíny zostali viac-menej relatívne.

### Skorá televízia
Príchod rádio drámy, kina a čiastočne televízie vytvoril väčší tlak na trh na presnejšie definovanie produktu ako komédie alebo drámy. Hoci v živom divadle sa rozdiel stával čím ďalej tým menej významným, v masmédiách sa komédia a dráma jasne rozdeľovala. Hlavne od komédií sa očakávalo, že si udržia ľahký tón a nebudú apelovať na diváka vážnym obsahom.

Začiatkom šesťdesiatych rokov 20. storočia televízne spoločnosti prijali univerzálne praktiky uvádzania polhodinu trvajúcich "komediálnych" seriálov a celú hodinu trvajúcich "drám". Polhodinu trvajúce seriály sa často obmedzovali na situačné komédie, alebo rodinné komédie a obyčajne sa vysielali so živým alebo umelým smiechom v pozadí. Hodinu trvajúce drámy zahŕňali žánre ako policajné a detektívne seriály, westerny, sci-fi a neskôr aj v prime time vysielajúcich seriálov s označením soap opera. 

Okolo roku 1969 sa v USA začali vysielať polhodinové seriály s účelovým striedaním medzi komédiou a drámou a vysielali sa bez smiechu v pozadí. V tom čase boli známe ako *komediálne drámy*. V USA medzi najznámejšie patril seriál Room 222. U nás sa vysielal napríklad seriál M.A.S.H.. Tieto skoré experimenty ovplyvnili televíznu komédiu a neskoršie seriály (hlavne rodinné sitkomy, ktoré často zahŕňali dramatické vsuvky a rozoberali vážnejšie témy.

## Komediálna dráma v dnešnej televízii
V súčasnosti sú komediálne drámy väčšinou dramatické seriály s hodinu trvajúcimi epozódami s veľmi silnými komediálnymi elementami, ako sú napríklad Mesačný svit, Buffy, premožiteľka upírov, Monk, Ženy z rodu Gilmorovcov, Studio 60, Dr. House, Zúfalé manželky, Čarodejnice, Ally McBealová, Klinika Grace a podobne, alebo polhodinové sitkomy s vážnejšími témami a obsahmi, napríklad spomínaný M.A.S.H., alebo Tráva.

Hodinu trvajúce komediálne drámy sú obyčajne úspešnejšie v ratingoch ako polhodiné komediálne drámy v USA. Hoci väčšina zo všetkých seriálov spadá buď do jednej alebo do druhej kategórie, hranica medzi komédiou/drámou sa stáva čím ďalej tým viac hmlistá a nejasná, ako si diváci zvykajú na tieto seriály a mladší diváci, ktorí začali sledovať tieto hybridy už od skorého veku sú pre tento trh zaujímaví. Rozdelenie sa skôr potláča nárastom popularity predplatených TV služieb, ako HBO, alebo Showtime, kde dopyt po týchto seriáloch je odlišný ako pri tradičnej televízii.

## Zdroj

## Externé odkazy
* [komediálna dráma na [All Movie Guide] ]

kategória:Žánre
Biččú

thumb|Mapa japonských provincií so zvýraznenou provinciou Biččú
**Provincia Biččú ** () bola stará japonská provincia na západe ostrova Honšú, na ktorej území sa dnes rozkladá západná časť prefektúry Okajama. Provincia hraničila s provinciami Hóki, Mimasaka, Bizen a Bingo.

Starobylé hlavné mesto a kláštor bol postavený v okolí mesta Soja. Po väčšiu časť obdobia Muromači bol v provincii dominantný klan Hosokawa, ktorý sídlil na Šikoku a dovoľovať provincii určitý stupeň nezávislosti. V období Sengoku bojovalo o nadvládu nad provinciou niekoľko ďalších klanov. V dobe svojej smrti bojoval o provinciu Nobunaga Oda s Terumotom Morim, čo viedlo  k rozdeleniu provincie. Po roku 1600 bola provincia rozdelená medzi rôzne han (panstvá) včítane množstva hradov. Časom boli provincie reorganizované do prefektúr a dominantným mestom sa stal prístav Kurašiki.

## Zdroje

Kategória:Staré provincie v Japonsku
Average directional index

**Average directional index** (skr. **ADX**) patrí medzi indikátory technickej analýzy. Jeho tvorcom je Welles Wilder. 

Tento indikátor patrí medzi oscilátory a slúži na určenie sily trendu v analyzovanom trhu. Jeho hodnoty sa pohybujú medzi 0 a 100. Ak je hodnota nižšia ako 20, znamená to, že ide o slabo trendujúci trh, ak je hodnota nad 40, znamená to, že trh je veľmi silne trendujúci. Vysoké hodnoty indikátora nad 60 bodov sú však veľmi zriedkavé. 

Je dôležité si uvedomiť, že rastúce hodnoty tohto indikátora neznamenajú, že ide o silnejúci rastúci trend, znamenajú len, že ide o silnejúci trend všeobecne. Ten môže byť ako rastúci, tak i klesajúci.

Samotný indikátor je zložený z dvoch ďalších indikátorov – **Positive directional indicator** (skr. **+DI**) a **Negative directional indicator** (skr. **–DI**). Tieto indikátory už poukazujú na silu samotných trendov: +DI vyjadruje silu rastúceho trendu a –DI vyjadruje analogicky silu klesajúceho trendu. Ich kumuláciou dostávame indikátor DX, a po vyhladení kĺzavým priemerom konečné ADX. 

## Použitie indikátora
Ak hodnoty indikátora ADX prekročia hodnotu 20 smerom nahor, ide pravdepodobne o začiatok nového trendu – sila trendu (či už rastúceho alebo klesajúceho) začína rásť. 

Ak hodnoty indikátora klesnú pod 40, ide pravdepodobne o koniec trendu – sila trendu začína slabnúť. 

Pre rozhodnutie, či vstúpiť do krátkej alebo dlhej pozície je možné používať spomínané súčasti ADX - indikátory +DI a –DI. 

Základné použitie: Pre rastúci trh je charakteristické, že +DI rastie a –DI klesá, pre klesajúci trh je naopak typické, že rastie hodnota –DI a klesá hodnota +DI. Ak teda +DI vzrastie nad –DI smerom nahor, znamená to, že prevahu získavajú býci a ide o rastúci trh (vstup do dlhej pozície). Ak –DI vzrastie nad hodnotu +DI, prevahu získavajú medvedi a ide o klesajúci trh (vstup do krátkej pozície). 

Obchodníci sa vyhýbajú trhom, kde sa +DI a –DI pohybujú paralelne vedľa seba, bez výraznejšieho náznaku vzrastu ktoréhokoľvek z nich dvoch. Vtedy sa trh pravdepodobne nachádza v tzv. chope a pohybuje sa do strany, bez prevládajúceho trendu.

## Externé odkazy
* ADX - Average Directional Index na eTrading.sk

Kategória:Technická analýza
Zoznam pilotovaných vesmírnych letov, 1990 – 1999

:*Pre poznámky, súhrn a externé odkazy, pozri nadradený článok: *'Zoznam pilotovaných vesmírnych letov.**''

Toto je podrobný zoznam **pilotovaných vesmírnych letov od roku 1990 do 1999''', zahrňujúci lety ruského kozmického programu Sojuz ku kozmickej stanici Mir, amerického programu Space Shuttle a prvých letov k ISS.

Sovietsky zväz sa rozpadol na konci roka 1991. Od tohto dátumu sú všetky bývalé republiky ZSSR uvádzané samostatne.


Kategória:Zoznamy kozmických letov
Stranícka diktatúra

[right|400px|thumb|[Zoznam štátov podľa štátneho zriadenia|Štáty a ich formy vlády. 

]]

**Vláda jednej strany**, **systém jednej strany**, **štát jednej strany** alebo **stranícka diktatúra** je spôsob politického usporiadania, v ktorom na čele spoločnosti stojí jediná politická strana, ktorá spoločnosť hegemonisticky ovláda. V štáte môže existovať viac politických strán, ale jediná strana má vždy dominantné postavenie. Takýto systém sa označuje aj ako **systém s hegemonistickou stranou**.

Forma vlády v takomto štáte sa označuje ako diktatúra. Ak zasahuje do všetkých aspektov verejného a súkromného života občanov, hovoríme o totalitarizme. Ak je principiálnou politickou silou necivilné zoskupenie, hovoríme o vojenskej diktatúre, aj keď sú hranice medzi civilnou a vojenskou diktatúrou často nejasné.

## Komunistická diktatúra
Principiálnou ideológiou, o ktorú sa opiera komunistická diktatúra je komunizmus. Sovietsky zväz a jeho satelitné štáty sa niekedy označujú termínom *komunistické štáty*, aj keď komunizmus v nich nebol nikdy nastolený, ani sami seba takto nikdy neoznačovali. Svoje zriadenie označovali termínom socializmus a tvrdili, že komunizmus hodlajú nastoliť v budúcnosti, po jeho vybudovaní.

 Sovietsky zväz
 Čína 

## Fašistická diktatúra
 Taliansko
 Španielsko
 Argentína

## Nacistická diktatúra
 Nemecko

## Zdroje
* Giovanni Sartori: *Teória demokracie*, Bratislava 1993
* Blanka Říchová: *Úvod do současné politologie*, Praha 2002

## Pozri aj
* vedúca úloha strany
* diktatúra
* totalitarizmus
* komunizmus
* antikomunizmus

Kategória:Politika
Lintner (priezvisko)

**Lintner** je nemecké priezvisko. Na Slovensku je najčastejšie v Bratislave, Dunajskej Lužnej (najmä osada Jánošíková) a v Novej Vsi nad Žitavou (okres Nitra).

## Známi nositelia
Pozri v článku Lintner.

Kategória:Nemecké priezviská
Kategória:Priezviská v Nemecku
Kategória:Priezviská na Slovensku
Kategória:Priezviská v Česku
Kategória:Priezviská v Taliansku
Kategória:Priezviská v USA
Tom Kapinos

**Tom Kapinos** je americký televízny výkonný producent a scenárista najznámejší hlavne svojim seriálom Californication.

Potom, ako sa v roku 1998 rozbehla jeho kariéra v televízii, kde bol scenáristom a výkonným producentom seriálu Dawsonov svet, začal pripravovať vlastný seriál, už spomínaný Californication (produkuje ho stanica Showtime) - dramaticko-komediálny seriál v hlavnej úlohe s Davidom Duchovnym, ktorý sa začal vysielať v roku 2007 a v súčasnosti sa odvysielala už štvrtá séria a chystá sa aj piata.

## Zdroj